Татарстанның 100 еллык тарихында Әлифба музее

	2020 елда истәлекле юбилейлар шактый булды. Мәсәлән, Әлифба китабына - 55, Бөек Җиңүгә – 75, ТАССРның барлыкка килүенә 100 ел тулды. Шул уңайдан Рус Байтуганы музей-йортында оештырылган барлык чаралар да әлеге юбилейларга багышланды.	 Әлифбаның 55 еллык юбилеена карата музейда Сәләй Вагыйзовның китаплары күргәзмәсе оештырылды. Гомерләрен мәгариф хезмәтенә багышлаган күренекле педагоглар Сәләй Гата улы Вагыйзов һәм Рәмзия Гыйлаҗ кызы Вәлитованың иҗади хезмәтләре исемлеге 43 китаптан тора. Алар арасында “Кызыклы грамматика” да бар. Сәләй аганың архив материаллары арасында Сибгать Хәкимнең шигырьләр җыентыгы да сакланган. Китап тышлыгында “Вагыйзов Сәләйгә, шагыйрь һәм тел белгече, студент чорыннан иң нык сокланган якын дустыма. Хөрмәт белән Сибгать Хәким, 29.02.1964 ел” дип язылган. Бу сүзләрдәге хаклык-дөреслекне заман үзе аклаган ич. Әдәбиятыбызның бөек әдибе Сибгать агада алдан күрү сәләте дә, сиземләү дә булган, күрәсең. Нечкә күңелле шагыйрь, тел белгече, га-лим, мөгаллимнең “Кызыклы грамматика” китабындагы “Адашкан авазлар” шигыре ул изге сүзләрнең дәлиле түгелмени? 
	---	
Бердәмлек

	№ --- | 19.12.2020	


